એક વખત એક ગુનેગારને ફાંસી આપવામાં આવી રહી હતી. તેમને અંતિમ ઇચ્છા અંગે પૂછવામાં આવ્યું. 

ગુનેગારે ના તો પોતાના પરિવારને મળવાની ઇચ્છા વ્યક્ત કરી કે ના તો તેમણે કોઈ ખાસ ફરમાઇશ કરી.

તેમની માત્ર એક ઇચ્છા હતી, જેને સાંભળીને જેલના કર્મચારીઓને પણ નવાઈ લાગી. તેમણે કહ્યું કે તેઓ મરતા પહેલાં બૈજુ બાવરા ફિલ્મનું ગીત 'એ દુનિયા કે રખવાલે' સાંભળવા માગતા હતા. 

જે બાદ જેલમાં ટેપ રેકૉર્ડર લાવવામાં આવ્યું અને તેમના માટે એ ગીત વગાડવામાં આવ્યું. 

તમને કદાચ જાણ નહીં હોય કે આ ગીત માટે મોહમ્મદ રફીએ 15 દિવસ સુધી રિયાઝ કર્યો હતો. 

આ રેકૉર્ડિંગ બાદ તેમનો અવાજ એટલી હદ સુધી બેસી ગયો હતો કે લોકોએ કહેવાનું શરૂ કરી દીધું હતું કે તેમનો અવાજ કદાચ ક્યારેય પરત નહીં આવે. 

શ્રીલંકામાંરફી

ત્રિનિદાદમાં મોહમ્મદ રફી એક શો દરમિયાન

રફીએ એ લોકોને ખોટા ઠેરવ્યા અને તેઓ ભારતના સૌથી લોકપ્રિય ગાયક સાબિત થયા. 

ચાર ફેબ્રુઆરી 1980ના દિવસે શ્રીલંકાના સ્વતંત્રતા દિવસે રફીને દેશની રાજધાની કોલંબોમાં એક શો માટે આમંત્રિત કરાયા. 

એ દિવસે તેમને સાંભળવા માટે 12 લાખ લોકો એકઠા થયા હતા. એ સમયે એ એક વર્લ્ડ રેકૉર્ડ  હતો. 

શ્રીલંકાના રાષ્ટ્રપતિ જે. આર. જયવર્ધને અને વડા પ્રધાન પ્રેમદાસા ઉદઘાટન બાદ, તુરંત કોઈ અન્ય કાર્યક્રમમાં ભાગ લેવા માટે જવાના હતા. 

જોકે, રફીના અલૌકિક ગાયને તેમને રોકાવા માટે મજબૂર કરી દીધા. એ વખતે બન્ને નેતા કાર્યક્રમ પૂરો થયો ત્યાં સુધી ત્યાં જ બેસી રહ્યા. 

મોહમ્મદ રફીની વધુ અને તેમના પર પુસ્તક લખનારાં યાસ્મીન ખાલિદ રફી કહે છે કે રફીની એક ટેવ હતી. 

તેઓ જ્યારે પણ વિદેશમાં કોઈ શો કરવા માટે જતા ત્યારે ત્યાં સ્થાનિક ભાષાનું કોઈ ગીત ચોક્કસથી ગાતા.

રફીના ભાથામાં તમામ તીર

મોહમ્મદ રફી તેમની પત્ની બિલ્કીસ સાથે

એ દિવસે કોલંબોમાં પણ તેમણે સિંહલામાં એક ગીત ગાયું હતું.  જેવાં જ તેમણે હિંદી ગીતો ગાવાનું શરૂ કર્યું કે ભીડ બેકાબૂ થઈ ગઈ અને આવું ત્યારે થયું હતું કે જ્યારે ભીડમાંથી ભાગ્યે જ કોઈ હિંદી સમજતું હતું. 

જો તમારે એક જ ગાયક પર તમારી તમામ સંપત્તિ લગાવવી હોય તો એ ગાયક છે મોહમ્મદ રફી. 

પછી તે કિશોરાવસ્થાના પ્રેમનું ભોળપણ હોય, તૂટેલા દિલનું દર્દ હોય, પાકટ પ્રેમ હોય, પ્રેમિકાનું પ્રણય નિવેદન હોય કે માત્ર તેના રૂપનાં વખાણ હોય... મોહમ્મદ રફીના તોલે કોઈ ના આવી શકે. 

પ્રેમને છોડી દો તો પણ માનવીય સંવેદનાઓના પણ જેટલા પ્રકાર હોઈ શકે... એ તમામ દુઃખ, સુખ,... \n\nમને ઉપરના લેખ માટે સારું શીર્ષક આપો.
જ્યારે ફાંસીના માંચડે ચડતાં પહેલાં ગુનેગારે કહ્યું કે મને રફીનું ગીત સંભળાવો